CELEX: C2004/228/21
Language: el
Date: 2004-09-11 00:00:00
Title: Απόφαση του Δικαστηρίου (πρώτο τμήμα) της 15ης Ιουλίου 2004 στην υπόθεση C-118/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Παράβαση κράτους μέλους — Παράλειψη μεταφοράς στο εσωτερικό δίκαιο της οδηγίας 2000/37/ΕΚ)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 15ης Ιουλίου 2004
   στην υπόθεση C-118/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (1)
   
   (Παράβαση κράτους μέλους - Παράλειψη μεταφοράς στο εσωτερικό δίκαιο της οδηγίας 2000/37/ΕΚ)
   (2004/C 228/21)
   Γλώσσα διαδικασίας: η γερμανική
   Στην υπόθεση C-118/03, Επιτροπή των Ευρωπαϊκών Κοινοτήτων (εκπρόσωποι: U. Wölker και H. Støvlbæk) κατά Ομοσπονδιακής Δημοκρατίας της Γερμανίας (εκπρόσωπος: A. Tiemann), με αντικείμενο αίτημα να αναγνωριστεί ότι, μη θεσπίζοντας ή μη κοινοποιώντας στην Επιτροπή τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή της προς την οδηγία 2000/37/ΕΚ της Επιτροπής, της 5ης Ιουνίου 2000, για τροποποίηση του κεφαλαίου VIα της οδηγίας 81/851/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τα κτηνιατρικά φαρμακευτικά προϊόντα (ΕΕ L 139, σ. 25), η Ομοσπονδιακή Δημοκρατία της Γερμανίας παρέβη τις υποχρεώσεις που υπέχει από την οδηγία αυτή, το Δικαστήριο (πρώτο τμήμα), συγκείμενο από τους P. Jann (εισηγητή), πρόεδρο τμήματος, J. N. Cunha Rodrigues, K. Lenaerts, E. Juhász και M. Ilešič, δικαστές, γενικός εισαγγελέας: A. Tizzano, γραμματέας: R. Grass, εξέδωσε στις 15 Ιουλίου 2004 απόφαση με το εξής διατακτικό:
   
               1.
            
            
               Η Ομοσπονδιακή Δημοκρατία της Γερμανίας, μη θεσπίζοντας τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή της προς την οδηγία 2000/97/ΕΚ της Επιτροπής, της 5ης Ιουνίου 2000, για τροποποίηση του κεφαλαίου VIα της οδηγίας 81/851/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τα κτηνιατρικά φαρμακευτικά προϊόντα, παρέβη τις υποχρεώσεις που υπέχει από την οδηγία αυτή.
            
         
               2.
            
            
               Η Ομοσπονδιακή Δημοκρατία της Γερμανίας καταδικάζεται στα δικαστικά έξοδα.
            
         
      (1)  ΕΕ C 112 της 10.5.2003.